b'\n_START_ARTICLE_\nLiutauras Varanavi\xc4\x8dius\n_START_SECTION_\nBiografija\n_START_PARAGRAPH_\nNuo 1977 m. iki 1985 m. mok\xc4\x97si Kauno 35-ojoje vidurin\xc4\x97je mokykloje, nuo 1985 m. iki 1989 m. Kauno auk\xc5\xa1tesniojoje technikos mokykloje. Nuo 1989 m. iki 1995 m. studijavo VDU Biznio ir vadybos fakultete, magistras._NEWLINE_Ved\xc4\x99s; \xc5\xbemona Sandra (g. 1973 m.), s\xc5\xabn\xc5\xabs Kipras ir Kasparas, dukra Elz\xc4\x97 Mija.\n_START_SECTION_\nKarjera\n_START_PARAGRAPH_\nNuo 1991 m. iki 1993 m. dirbo bendrame Lietuvos, Europos Banko ir \xc5\xa0iaur\xc4\x97s \xc5\xa1ali\xc5\xb3 Investicij\xc5\xb3 banko padalinyje Lietuvoje \xe2\x80\x93 Lietuvos investicij\xc5\xb3 banke, nuo 1993 m. UAB \xe2\x80\x9eMAS Consult\xe2\x80\x9c partneris (kartu su keliais partneriais \xc4\xafk\xc5\xabr\xc4\x97 vien\xc4\x85 pirm\xc5\xb3j\xc5\xb3 Lietuvoje konsultacini\xc5\xb3 kompanij\xc5\xb3 ir makleri\xc5\xb3 kontor\xc4\x85)._NEWLINE_1997 m. prad\xc4\x97jo vadovauti AB \xc5\xaakio bankas, tapdamas jauniausiu banko valdybos pirmininku Lietuvos bankininkyst\xc4\x97s istorijoje. Jam vadovaujant buvo atlikta pilna AB \xc5\xaakio bankas reorganizacija. J\xc4\x85 atlikus, regionin\xc4\x99 reik\xc5\xa1m\xc4\x99 iki tol tur\xc4\x97j\xc4\x99s bankas tapo spar\xc4\x8diausiai augan\xc4\x8diu \xc5\xa1alyje._NEWLINE_Nuo 2000 m. iki 2006 m. dirbo \xc5\xaaBIG kontroliuojamame banke \xe2\x80\x9eBalkan Investment Bank AD\xe2\x80\x9c, nuo 2005 m. iki 2006 m. \xc5\xaaBIG valdomo \xc5\xa0kotijos Heart of Midlothian FC valdybos narys.\n_START_SECTION_\nSportin\xc4\x97 veikla\n_START_PARAGRAPH_\nNuo 2000 m. iki 2012 m. Lietuvos futbolo federacijos prezidentas (perrinktas pakartotinai kadencijai 2002 ir 2006 m.), nuo 2003 m. iki 2007 m. UEFA Pagalbos program\xc5\xb3 komiteto narys, nuo 2007 m. UEFA HatTrick komiteto vicepirmininkas, nuo 2005 m. FIFA Goal komiteto narys.\n_START_SECTION_\nPartin\xc4\x97 veikla\n_START_PARAGRAPH_\nNuo 1988 m. Lietuvos S\xc4\x85j\xc5\xabd\xc5\xbeio aktyvistas, 1-osios S\xc4\x85j\xc5\xabd\xc5\xbeio lektori\xc5\xb3 mokyklos absolventas; nuo 1989\xe2\x80\x931990 m. \xe2\x80\x93 Lietuvos Demokrat\xc5\xb3 Partijos steig\xc4\x97jas ir valdybos narys; nuo 1990 m. \xe2\x80\x93 Lietuvos liberal\xc5\xb3 s\xc4\x85jungos (dabar Lietuvos Liberal\xc5\xb3 ir centro s\xc4\x85junga) narys. 1996 m. balotiravosi \xc4\xaf Lietuvos Respublikos Seim\xc4\x85 Kauno Aleksoto-\xc5\xbdaliakalnio apygardoje nuo Lietuvos liberal\xc5\xb3 s\xc4\x85jungos.'